દેશમાં ગૌરક્ષા અને બાળકો ચોરવાના આરોપસર અલગ અલગ રાજ્યોમાં ટોળાં દ્વારા થતી હત્યાઆે સામે સુપ્રીમ કોર્ટે આકરું વલણ અપનાવતાં જણાવ્યું હતું કે, ટોળાં દ્વારા આચરાતાં ક્રૂર કૃત્યોને સાંખી શકાય નહી, ટોળાં દ્વારા કરાતી હત્યાઆેને નવો ચીલો બનવા દઈ શકાય નહી. દેશમાં ટોળાશાહીને હાવી થવાની પરવાનગી આપી શકાય નહી. કાયદો અને વ્યવસ્થાની જાળવણી સરકારની જવાબદારી છે. દેશમાં જાતે બની બેઠેલા ગૌરક્ષકો અને બાળકો ચોરવાના આરોપસર ટોળાં દ્વારા આચરાતી હિંસાને કાબૂમાં લેવા અને અપરાધીઆેને સજા આપવા સંસદ નવો કાયદો ઘડે.